الخواجه الامركانى

الخواجه الامركانى The American Foreigner اغنيه مصريه الفها احمد فؤاد نجم و لحنها و غناها الشيخ امام

250px|left|احمد فؤاد نجم

 كلمات 

الخواجه الأمركانى

و السماسره اللى وراه

تخنو بالكدب ودنه

و عرضو له مقاس قفاه

فهموه من غير ما يفهم

ان سوق الشرق مغنم

و الخواجه بطبعه مغشم

و المصارى معفرتاه

.....

حب يعمل فيها تاجر

و انطلق يسلب و ينهب

ف الزباين ليل نهار

يحدف الدولار يلمه

تلتميت مليون دولار

بالازايز بالبنات

باللبان و البونبونات

بالمدافع و الدانات

أو بأفلام الرعاه

.....

قول بقا تاجر و فاجر

و انفلت لص المواشى

رعب ماشى ف البلاد

يشفط البترول و يطرش

كل ألوان الفساد

.....

عزرائيل من غير فرامل

يقلب العرسان أرامل

حتا ف بطون الحوامل

كان بيدبح الحياه

بالسناكى و الخناجر

.....

و النهايه يا خواجه

مش ف يوم كانت بدايه

البدايه برضه لازم

ييجي يوم توصل نهايه

مهما زاد الرأسمال

الهلاك هو المآل

و التاريخ هو اللى قال

لعبة الموت ف الحياه

تسحب الروح للحناجر

 مصادر 

تصنيف:احمد فؤاد نجم
تصنيف:الشيخ امام
تصنيف:اغانى باللغه المصريه
تصنيف:كلمات اغانى